als_Latn dik_Latn sag_Latn
Sekuestrohet nga Policia e Korçës një sasi prej rreth14 kg, lëndë narkotike kanabis sativa dhe asgjësohen 1017 bimë narkotike, të kultivuara në 2 parcela. Burime nga policia bëjnë me dije se kanë arrestuar edhe dy persona, të cilët dyshohet se janë kultivues dhe posedues të drogës.
Në pranga kanë rënë Xhevdet Mollaj, 50 vjeç, banues fshatin Kukur, Gramsh dhe Aleks (Algert) Fetau, 26 vjeç, banues në fshatin Gribë të Gramshit. Arrestimi i tyre u bë pasi gjatë një kontrolli të imtësishëm të ushtruar, në datë 18 shtator 2015, në vendin e quajtur “Uji i ftohtë” në Gurr -Top, të rrethit Pogradec, në dy parcela janë gjetur dhe sekuestruar marijuana.
Bimët narkotike u asgjësuan në vend, me anë të djegies dhe një pjesë e tyre, u mor në cilësinë e provës materiale. Materialet i kaluan Prokurorisë Pogradec, për veprat penale “Prodhimi dhe shitja e narkotikëve” dhe “Kultivimi i bimëve narkotike”.
19 shtator 2015 (gazeta-Shqip.com)
als_Latn als_Latn als_Latn als_Latn